ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
விரிவான தொழில்நுட்ப கற்றல் குறித்த தேசிய திட்டத்தின்  10,000 மாணவர்களுக்கு சென்னை ஐஐடியும், சதர்லாண்டும் உதவித் தொகை வழங்கவுள்ளன
பொருளாதார ரீதியாக பின்தங்கியுள்ள மாணவர்கள் சான்றிதழ் கட்டண உதவியை பெறுகிறார்கள்
அனுபவம் வாய்ந்த டிஜிட்டல் பரிவர்த்தனை நிறுவனமான சதர்லாண்ட் சென்னை ஐஐடியுடன் இணைந்து பொருளாதார ரீதியாக பின்தங்கியுள்ள 10,000 மாணவர்களுக்கு கல்வி உதவி வழங்கவுள்ளது. சதர்லாண்டின் உலகளாவிய கார்ப்பரேட் சமூகப் பொறுப்பு முன்முயற்சியான கார்ப்பரேட் குடிமக்கள் திட்டத்தின் மூலம் இந்த உதவி வழங்கப்படுகிறது.
இந்த திட்டம் தகுதிவாய்ந்த மாணவர்களுக்கு சான்றிதழ் பெறுவதற்கான செலவை 50% அளவிற்கு குறைக்க கல்வி உதவித்தொகையை வழங்குகிறது. 2022 ஜனவரிக்கான விரிவடைந்த தொழில்நுட்ப கற்றல் குறித்த தேசிய திட்டத்தின் செமஸ்டர் ஆன்லைன் தேர்வில் சான்றிதழ் பெற இந்த உதவித்தொகை பயன்படும். நாடு முழுவதும் உள்ள 18 மாநிலங்களின் 160 கல்லூரிகளைச் சேர்ந்த 10,000 மாணவர்களுக்கு இந்த உதவித்தொகை வழங்கப்படுகிறது.
என்பிடிஇஎல் ஒருங்கிணைப்பாளரும், சென்னை ஐஐடி பேராசிரியருமான ஆண்ட்ரூ தங்கராஜ் இந்த திட்டம் பற்றி கூறுகையில், “சதர்லாண்டின் இந்த தாராளமான உதவியால் குடும்பத்தின் முதல் தலைமுறை மாணவர்கள், என்பிடிஇஎல் சான்றிதழை பெறும் வாய்ப்பை பெறுகிறார்கள்” என்றார்.
சதர்லாண்டின் உலகளாவிய மக்கள் செயல்பாட்டு பணியின் மூத்த துணைத்தலைவர் திரு அனில் ஜோசப், “எதிர்கால தலைவர்களின் கல்விக்கான எங்கள் முதலீடு டிஜிட்டல் பரிவர்த்தனையில் திறனை வளர்ப்பதற்கான எங்களின் உறுதிப்பாட்டை பிரதிபலிக்கிறது” என்றார்.
பொறியியல், கலை, வணிகவியல், அறிவியல், நிர்வாகவியல் உட்பட நாடு முழுவதும் உள்ள 5,000 கல்லூரிகளுடன் என்பிடிஇஎல் தற்போது நெருக்கமாக பணியாற்றி வருகிறது. தங்களின் துறைகளில் நவீன திறன்களுடன், தங்களை மேம்படுத்திக்கொள்ளவும், வேலைவாய்ப்பை அதிகரிக்கவும், இந்த சான்றிதழ் தேர்வுகளுக்கு ஏராளமான மாணவர்களை இந்த திட்டம் தயார்ப்படுத்துகிறது.
மத்திய கல்வித்துறையின் கீழ், சென்னை ஐஐடி, இந்திய அறிவியல் கல்விக்கழகம்  உள்ளிட்ட ஐஐடிகளின் கூட்டு முன்முயற்சியாக என்பிடிஇஎல் உள்ளது. அறிவியல், சமூகவியல், நிர்வாகவியல் போன்ற துறைகளில் தேசிய பெருந்திரள் திறந்தநிலை இணைய வகுப்புகளுக்கான https://swayam.gov.in/ என்ற இணைய பக்கத்தில் ஒவ்வொரு செமஸ்டரின் போதும், 600க்கும் அதிகமான சான்றிதழ் படிப்புகளை என்பிடிஇஎல் வழங்குகிறது. இதுவரை 1.9 கோடிக்கும் அதிகமான பயில்வோர் என்பிடிஇஎல் பாட வகுப்புகளில் இணைந்துள்ளனர். 1.4 பில்லியனுக்கும் அதிகமான பார்வையாளர்கள் என்பிடிஇஎல் வீடியோக்களை பெற்றுள்ளனர். 1.4 லட்சத்திற்கும் அதிகமான மாணவர்கள், என்பிடிஇஎல் தேர்வு உதவித்தொகை மூலம் பயனடைந்துள்ளனர்.
ரெயில்வே அமைச்சகம்
ரயில்வேத் துறையின் பயணிகள் சேவைகள் மூலம் வருவாய் 76 சதவீதமாக அதிகரிப்பு
ரயில்வேத் துறையின் பயணிகள் சேவைகள்  மூலம் ரூ.43,324 கோடி வருவாய் கிடைத்துள்ளது. இது கடந்த ஆண்டை விட 76 சதவீதமாக அதிகரித்துள்ளது. அதாவது கடந்த ஆண்டு பயணிகள் சேவைகள் மூலம் ரூ. 24,631 கோடி வருவாய் கிடைத்தது.
முன்பதிவு செய்யப்பட்ட பயணிகள் பிரிவில், 2022 ஏப்ரல் 1 முதல் நவம்பர் 30 வரையிலான காலகட்டத்தில் முன்பதிவு செய்யப்பட்ட பயணிகளின் எண்ணிக்கை சுமார் 5,365 லட்சங்களாகும். இது கடந்த ஆண்டு இதே காலகட்டத்தில் 4,860 லட்சமாக இருந்தது. இது 10 சதவீதம் அதிகமாகும். 2022 ஏப்ரல் 1 முதல் நவம்பர் 30 வரையிலான காலகட்டத்தில் முன்பதிவு செய்யப்பட்ட பயணிகள் பிரிவில் இருந்து ரூ.34,303 கோடிகள் கிடைத்துள்ளது. இது கடந்த ஆண்டு இதே காலக்கட்டத்தில் ரூ.22,904 கோடியாக இருந்தது. இது 50 சதவீதம் அதிகமாகும்.
முன்பதிவு செய்யப்படாத பயணிகள் பிரிவில், 2022 ஏப்ரல் 1 முதல் நவம்பர் 30 வரை முன்பதிவு செய்யப்பட்ட பயணிகளின் மொத்த எண்ணிக்கை 35,273 லட்சமாகும். இது கடந்த ஆண்டு இதே காலகட்டத்தில் 13,813 லட்சமாக இருந்தது. இது 155 சதவீதம் அதிகமாகும். 2022 ஏப்ரல் 1 முதல் நவம்பர் 30 வரையிலான காலகட்டத்தில் முன்பதிவு செய்யப்படாத பயணிகள் பிரிவில் இருந்து ரூ.9,021 கோடிகள் கிடைத்துள்ளது. இது கடந்த ஆண்டு இதே காலக்கட்டத்தில் ரூ.1,728 கோடியாக இருந்தது. இது 422 சதவீதம் அதிகமாகும்.
சமூக நிதி மற்றும் அதிகாரமளித்தல் அமைச்சகம்
கனடா அரசின் வேலைவாய்ப்பு மற்றும் சமூக வளர்ச்சித் துறையின் இணை துணை அமைச்சர், சமூக நீதி மற்றும் அதிகாரம் அளித்தல் துறையின் 2 செயலாளர்களை சந்தித்தார்
கனடா அரசின் வேலைவாய்ப்பு மற்றும் சமூக வளர்ச்சித் துறையின் இணை அமைச்சர் திரு ஆண்ட்ரூ ப்ரவுன், மாற்றுத்திறனாளிகள் அதிகாரம் அளித்தல் துறை செயலாளர் திரு ராஜேஷ் அகர்வால், சமூக நீதி மற்றும் அதிகாரம் அளித்தல் துறை செயலாளர் திரு சவ்ரவ் கார்க் ஆகியோரை புதுதில்லியில் 2023 ஜூலை 19 அன்று சந்தித்து பேசினார். அப்போது நலவாழ்வு, சமூக நீதி உதவி மற்றும் விளிம்பு நிலை மக்களுக்கு அதிகாரம் அளித்தல் தொடர்பாக அமைச்சகத்தின் பணிகள் குறித்து இதில் விவாதிக்கப்பட்டது. மாற்றுத் திறனாளிகளுக்கு வேலைவாய்ப்பு மற்றும் திறன் பயிற்சி மற்றும் மூத்த குடிமக்களுக்கான சமூக பாதுகாப்புத் திட்டங்கள், கல்வி உதவித்தொகை, வீடு இல்லாதவர்களுக்கான திட்டங்கள் குறித்து செயல்படுத்தப்பட்டு வரும் நடைமுறைகள் தொடர்பாக இருதரப்பிலும் விவாதிக்கப்பட்டது.
நேரடி வங்கிக் கணக்கு மூலம் பயனாளிகளுக்கு நிதி அளித்தல் குறித்து சிறப்புக் கவனம் செலுத்தி அவர்கள் விவாதித்தனர்.
---
SM/IR/KPG/KRS
(Visitor Counter : 74
ரெயில்வே அமைச்சகம்
ஒடிசா ரயில் விபத்தில் உயிரிழந்தோர் மற்றும் சிகிச்சை பெறுவோரை அடையாளம் காண இணையமுகவரிகள்-ரயில்வேதுறை வெளியிட்டுள்ளது
ஒடிசாவின் பனாகாவில் ஏற்பட்ட ரயில் விபத்தில் தங்களின் உறவினர்கள் யாராவது பாதிக்கப்பட்டிருக்கிறார்களா, இறந்துவிட்டார்களா என்பது பற்றி தெரிந்துகொள்ள முடியாமல் இருக்கும் குடும்பத்தினர் மற்றும் உறவினர்களுக்கு உதவும் வகையில் ஒடிசா அரசின் உதவியுடன் ரயில்வே அமைச்சகம் முன்முயற்சியை மேற்கொண்டுள்ளது.
கீழே தரப்பட்டுள்ள இணையதள முகவரிகளில் பதிவேற்றம் செய்யப்பட்டுள்ள புகைப்படங்களை கொண்டு இறந்தவர்கள், மருத்துவமனைகளில் சேர்க்கப்பட்டிருப்பவர்கள், அடையாளம் தெரியாத உடல்களுக்கு உரியவர்களை குடும்பத்தினர், உறவினர்கள், நண்பர்கள் கண்டறியலாம்.
ஒடிசா ரயில் விபத்தில் இறந்தோரின் புகைப்படங்களை கொண்ட இணைய தள முகவரி
https://srcodisha.nic.in/Photos%20Of%20Deceased%20with%20Disclaimer.pdf
பல்வேறு மருத்துவமனைகளில் சிகிச்சை பெற்று வரும் பயணிகளின் பட்டியலை கீழ்காணும் இணையதள முகவரியில் காணலாம்
https://www.bmc.gov.in/train-accident/download/Lists-of-Passengers-Undergoing-Treatment-in-Different-Hospitals_040620230830.pdf
கட்டாக்கில் உள்ள எஸ்சிபி மருத்துவமனையில் சிகிச்சை பெறும் அடையாளம் தெரியாத நபர்களின் பட்டியல் கீழ்காணும் இணையதள முகவரியில் இடம்பெற்றுள்ளது
https://www.bmc.gov.in/train-accident/download/Un-identified-person-under-treatment-at-SCB-Cuttack.pdf
இது தவிர ரயில்வே உதவி எண் 139-லும், புவனேஸ்வர் மாநகராட்சி உதவி எண். 18003450061/1929 ஆகியவற்றிலும் தொடர்பு கொள்ளலாம்.
மேலும் விவரங்களுக்கு இந்த ஆங்கில செய்திக்குறிப்பைக் காணவும் https://pib.gov.in/PressReleasePage.aspx?PRID=1930012
பாதுகாப்பு அமைச்சகம்
உத்தரகாண்ட் வெள்ளம்: பாதிக்கப்பட்ட பகுதிகளில் நிவாரணப் பணிகளை மேற்கொள்வதில் எல்லை சாலைகள் அமைப்பு தீவிரம்
ஆகஸ்ட் மாதத்தின் கடைசி வாரத்தில் உத்தரகாண்ட் மாநிலத்தின் பிதோராகர் மாவட்டத்திலுள்ள தார்சுலா என்ற தொலை தூர நகரம், மிக கனமழை மற்றும் வெள்ளப்பெருக்குடன் முன்னெப்போதும் இல்லாத மழை பொழிவை சந்தித்தது.
பிதோராகர்- தாவாகட் தேசிய நெடுஞ்சாலையில் உள்ள தோபாட் பகுதியில் சுமார் 500 மீட்டர் சாலை வெள்ளத்தால் அடித்துச் செல்லப்பட்டது. இதன் காரணமாக தேசிய நெடுஞ்சாலையின் முக்கிய வழித்தடத்தில் சாலை துண்டிக்கப்பட்டது.
இதையடுத்து, எல்லை சாலைகள் அமைப்பு, ஹிராக் பிரிவைச் சேர்ந்த சிறப்புக் குழுவினரை உடனடி நிவாரணம் மற்றும் சாலை சீரமைப்பு பணிகளில் ஈடுபட நியமித்துள்ளது. துரிதமாக சாலையை மீண்டும் இணைக்கும் பணியில் 80 வீரர்கள் அடங்கிய பணிக்குழு, மீட்பு உபகரணங்களுடன் 24 மணி நேரமும் தீவிரமாக ஈடுபட்டு வருகிறது.
உத்தரகாண்ட் மாநில முதல்வர் திரு புஷ்கர் சிங் தமி, தார்சுலாவில் மேற்கொள்ளப்பட்டு வரும் நிவாரணப் பணிகளை செப்டம்பர் 1-ஆம் தேதி நேரில் ஆய்வு செய்தார். பாதசாரிகளின் வசதிக்காக நடைபாதை தளங்களை எல்லை சாலைகள் அமைப்பு வீரர்கள் சீரமைத்துள்ளனர். அருகில் உள்ள பகுதியில் வசிப்பவர்களுக்கு உணவுப் பொட்டலங்களையும் அவர்கள் விநியோகித்தனர். சவாலான சூழல்களுக்கு இடையேயும் விரைவில் சாலையை சீரமைக்கும் பணியில் வீரர்கள் முழுவீச்சில் ஈடுபட்டு வருகின்றனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1751305
சிறப்பு சேவைகள் மற்றும் கட்டுரைகள்
அவசர சுகாதார சேவைகளுக்கு கடன் வழங்க வங்கிகளுக்கு ரூ.50,000 கோடி நிதி : ரிசர்வ் வங்கி அறிவிப்பு
கொவிட்-19 இரண்டாம் அலை பாதிப்புக்கு எதிரான போராட்டத்துக்கு உதவும் வகையில், பணப்புழக்க நடவடிக்கைகளை ரிசர்வ் வங்கி ஆளுநர் திரு சக்திகாந்த தாஸ் இன்று அறிவித்தார்.
இந்த நடவடிக்கைகள் தொற்றுக்கு எதிரான விரிவான உத்தியின் முதல் பாகம் என அவர் கூறினார்.
அவசர சுகாதார சேவைகள் எளிதில் கிடைப்பதற்கும், கொவிட் தொடர்பான சுகாதார கட்டமைப்பு மற்றும் சேவைகளை அதிகரிப்பதற்கும், வங்கிகளுக்கு ரூ.50,000 ஆயிரம் கோடி மதிப்பிலான நிதியை ரெப்போ வட்டி வீதத்தில் 3 ஆண்டுகள் வரையில் திருப்பி செலுத்தும் வகையில் வழங்கப்படுகிறது.
இந்த பணப்பழக்க வசதி மூலம், பலருக்கு வங்கிகள் புதிதாக கடன் அளிக்க முடியும். இந்த கடன் வசதி 2022 மார்ச் 31ம் தேதி வரை கிடைக்கும். இத்திட்டத்தின் கீழ் கடன் வழங்க, வங்கிகளுக்கு ஊக்கத்தொகை வழங்கப்படும்.
தனிநபர்கள் மற்றும் குறு,சிறு மற்றும் நடுத்தர தொழில் நிறுவனங்கள் சந்திக்கும் நிதி நெருக்கடியை போக்க பல நடவடிக்கைகள் அறிவிக்கப்பட்டுள்ளன.
தனிநபர்கள், குறு, சிறு மற்றும் நடுத்தர தொழில் செய்பவர்கள், 2021 மார்ச் 31ம் தேதி வரை எந்த திட்டத்தின் கீழும் கடன் பெறாமல் இருப்பவர்கள் தீர்வு திட்டம் 2.0-ன் கீழ் ரூ.25 கோடி வரை கடன் பெற தகுதியுடைவர்களாக கருதப்படுவர்.
தீர்வு திட்டம் 1.0-ன் கீழ் மாற்றியமைக்கப்பட்ட கடன்களை பெற்ற தனிநபர்கள் மற்றும் சிறு தொழில் நிறுவனங்ளுக்கு கடன் தவணையை திருப்பிச் செலுத்த 2 ஆண்டுகள் வரை அனுமதிக்கப்பட்டது. தற்போது கடன் வழங்கிய நிறுவனங்கள் இந்த காலத்தை அதிகரிக்கலாம்.
மீதமுள்ள காலத்தை மொத்தம் 2 ஆண்டுகள் வரை நீட்டிக்கலாம்.
சிறு தொழில்கள், குறு, சிறு மற்றும் நடுத்தர நிறுவனங்கள் மாற்றியமைக்கப்பட்ட கடன்களை ஏற்கனவே பெற்றிருந்தால், கடன் வழங்கும் வங்கிகள், ஒரு முறை நடவடிக்கையாக மூலதன அனுமதி வரம்பை மறு ஆய்வு செய்ய அனுமதிக்கப்படுகிறது.
இதே போல் மாநில அரசுகள் கடன் பெறும் வசதியிலும் ரிசர்வ் வங்கி தளர்வுகளை அறிவித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1716115
சாலைப் போக்குவரத்து மற்றும் நெடுஞ்சாலைத்துறை அமைச்சகம்
பொது-தனியார் ஒருங்கிணைப்பில் மின்சாரத்தை அடிப்படையாக கொண்ட, தொழில்ரீதியாக நிர்வகிக்கப்படும் பொதுப்போக்குவரத்து அமைப்புக்கு திரு.நிதின் கட்கரி அழைப்பு விடுத்துள்ளார்
பொது-தனியார் ஒருங்கிணைப்பில் மின்சாரத்தை அடிப்படையாகக் கொண்ட, தொழில்ரீதியாக நிர்வகிக்கப்படும் பொதுப்போக்குவரத்து அமைப்புக்கு நல்ல வரவேற்பு கிடைக்கும் என்று மத்திய சாலைப்போக்குவரத்து மற்றும் நெடுஞ்சாலைகள்துறை அமைச்சர் திரு.நிதின் கட்கரி நம்பிக்கை தெரிவித்துள்ளார். 'இன்சைட் 2022': பசுமை மற்றும் தூய்மைப் போக்குவரத்துக்கான, நிலையான மற்றும் புதுமையான நிதி குறித்த சர்வதேச மாநாட்டில் உரையாற்றிய அவர், செயல்படுத்துவதற்கு உகந்த சரியான மாதியாக இருந்தால், மூலதன முதலீடு ஒரு பிரச்சினை அல்ல என்று தெரிவித்தார். தனிப்பட்ட வாகனங்களை பயன்படுத்துவதை தடுக்க முயற்சிகள் எடுக்க வேண்டும் என்று கூறினார். லண்டனின் போக்குவரத்து முறையைப் பாராட்டிய அமைச்சர், மக்கள் குறைவான கட்டணத்தில் அதிக வசதியை விரும்புவதாக குறிப்பிட்டார். பேருந்துக் கழகங்களுக்கு ஏற்படும் நஷ்டத்தை சரி செய்யவும், பயணத்தை எளிதாக்கவும், கைகளால் பயணச்சீட்டு தரும் முறைக்கு பதிலாக, அட்டை அல்லது க்யூஆர் குறியீடு முறையிலான பயணச்சீட்டை பயன்படுத்த அவர் பரிந்துரைத்தார்.
மின்சார வாகனங்கள் பயன்பாட்டுக்கு வந்தால், காற்று மாசு குறைவதுடன், டீசல் மற்றும் கச்சா எண்ணெய் இறக்குமதி குறையும் என்றும் தெரிவித்தார்.
15 லட்சம் கோடியில் ஆட்டோமொபைல் துறையை உருவாக்க அரசு முயற்சித்து வருவதாகவும், இது 4 கோடி வேலைவாய்ப்புகளை உருவாக்கும், அதிகப்பட்ச வேலைவாய்ப்புகளை கொண்ட தொழில் ஆகும் என்றும் நிதின் கட்கரி கூறினார்.
உலகிலேயே அதிக அளவில், 5,450 மின்சார பேருந்துகளை ஏலத்தில் எடுத்த சிஈஎஸ்எல்-ஐ அமைச்சர் பாராட்டுத் தெரிவித்தார். வருங்காலம் பசுமை ஹைட்ரஜனின் காலம் என்று அவர் கூறினார். புதுதில்லியிலிருந்து ஜெய்ப்பூருக்கு மின்வழித்தடம் அமைக்கவும் அமைச்சர் முன்மொழிந்தார். பொருளாதார நம்பகத்தன்மை மற்றும் நிலையான வளர்ச்சிக்கு, மாற்று எரிபொருள்கள், போக்குவரத்துத் துறையில் புதிய தொழில்நுட்பங்கள் மற்றும் கண்டுபிடிப்புகள் அவசியம் என்றும் அமைச்சர் வலியுறுத்தினார்.
மத்திய அமைச்சரவை
ஜம்மு காஷ்மீர் இடஒதுக்கீடு  அவசரச் சட்டம் 2019-க்கு மத்திய அமைச்சரவை ஒப்புதல்
“ஜம்மு காஷ்மீர் இட ஒதுக்கீடு  அவசரச் சட்டம் இந்திய குடியரசுத் தலைவரால் வெளியிடப்படுவதற்கான ஜம்மு காஷ்மீர் அரசின் பரிந்துரைக்கு பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் ஒப்புதல் அளிக்கப்பட்டது. ஜம்மு காஷ்மீர் இடஒதுக்கீடுச் சட்டம் 2004-க்கிற்கான திருத்தங்களின் காரணமாக சர்வதேச எல்லைக்கு அருகே உள்ள பகுதிகளில் வாழும் மக்கள், எல்லைக் கட்டுப்பாட்டுக்கோட்டுக்கு அருகில் வாழும் மக்களுக்கான இடஒதுக்கீட்டின் வரம்புக்குள் கொண்டுவரப்படுவார்கள்.
தாக்கம்
அவசரச் சட்டத்தின் பிரகடனம், சர்வதேச எல்லைக்கு அருகில் உள்ள பகுதிகளில் வாழும் மக்கள், எல்லைக்கட்டுப்பாட்டுக் கோட்டுக்கு அருகில் வாழும் மக்களுக்கான இடஒதுக்கீட்டின் வரம்புக்குள் கொண்டுவரப்படுவதற்கு வழி வகுக்கும்.
----
(Visitor Counter : 104
நிதி அமைச்சகம்
2021 டிசம்பர் 31 நிலவரப்படி வருமான வரித்துறையின் புதிய இ- ஃபைலிங் தளம் மூலம் 5.89 கோடி வருமான வரி கணக்குகள் தாக்கல்.
வருமான வரி தாக்கலுக்கு நீட்டிக்கப்பட்ட தேதியான 31.12.2021 நிலவரப்படி, வருமான வரித்துறையின் புதிய இ- ஃபைலிங் தளத்தின் மூலம், சுமார் 5.89 கோடி வருமான வரி கணக்குகள்  தாக்கல் செய்யப்பட்டுள்ளன. இத்தளத்தை எளிமையாக அணுக உதவும் வகையில், 16,850 வரி செலுத்துவோர் அழைப்புகள், 1,467 உரையாடல்கள் ஆகியவற்றுக்கு உதவி மையம் பதில் அளித்துள்ளது. அதிகாரப்பூர்வ டுவிட்டர் மூலமும், வரி செலுத்துவோருக்கு உதவப்பட்டது. 2021 டிசம்பர் 31 அன்று மட்டும் 230-க்கும் மேற்பட்ட டுவிட்டர்களுக்கு பதில் அளிக்கப்பட்டுள்ளது.
டிசம்பர் 31 நிலவரப்படி, 2021-22 மதிப்பீட்டு ஆண்டில் தாக்கல் செய்யப்பட்ட 5.89 கோடி ஐடிஆரில், 49.6%  ஐடிஆர்-1, 9.3%  ஐடிஆர்-2, 12.1%  ஐடிஆர்-3, 27.2%  ஐடிஆர்-4 ஆகும்.
2020-21-ம் மதிப்பீட்டு ஆண்டு நீட்டிக்கப்பட்ட கடைசி நாளான ஜனவரி 10, 2021 வரை தாக்கலான ஐடிஆர்கள் 5.95 கோடி. கடைசி நாளில் மட்டும் 31.05 லட்சம் கணக்குகள் தாக்கல் செய்யப்பட்டிருந்தன. இந்த ஆண்டின் கடைசி நாளில் 46.11 லட்சம் ஐடிஆர்கள் தாக்கலாகியுள்ளன.
மேலும் விவரங்களுக்கு ஆங்கில செய்திக்குறிப்பை காணவும் https://pib.gov.in/PressReleasePage.aspx?PRID=1786783
குடியரசுத் தலைவர் செயலகம்
குடியரசுத்தலைவர் மாளிகையைச் சுற்றிப்பார்க்க செப்டம்பர் 1 முதல் 10 வரை பொதுமக்கள் அனுமதிக்கப்பட மாட்டார்கள்
எதிர்வரும் ஜி20 உச்சி மாநாடு தொடர்பான முன்னேற்பாட்டுப் பணிகள் காரணமாக குடியரசுத்தலைவர் மாளிகையைச் சுற்றிப்பார்க்க செப்டம்பர் 1 முதல் 10 வரை பொதுமக்கள் அனுமதிக்கப்பட மாட்டார்கள்.
ரசாயனம் மற்றும் உரங்கள் அமைச்சகம்
கூடுதலாக 30,100 குப்பிகள் ஆம்போடெரிசின்-பி ஒதுக்கீடு: மத்திய அமைச்சர் சதானந்த கவுடா தகவல்
மாநிலங்கள், யூனியன் பிரதேசங்கள் மற்றும் மத்திய அரசின் நிறுவனங்களுக்கு கூடுதலாக 30,100 குப்பிகள் ஆம்போடெரிசின்-பி மருந்து ஒதுக்கீடு செய்யப்பட்டுள்ளதாக மத்திய ரசாயணம் மற்றும் உரத்துறை அமைச்சர் திரு டி.வி.சதானந்த கவுடா அறிவித்துள்ளார்.
தமிழகத்துக்கு 680 குப்பிகளும், புதுச்சேரிக்கு 60 குப்பிகளும் ஒதுக்கீடு செய்யப்பட்டுள்ளன. மற்ற மாநிலங்களுக்கு ஒதுக்கீடு செய்யப்பட்ட ஆம்போடெரிசின் மருந்து விபரங்களை கீழ்கண்ட இணைப்பில் காணலாம்.
-----
(
PIB Headquarters
புனித தோமையர் மலை தலைமை அஞ்சலகத்தில் சிறப்பு பட்டுவாடா மையம் திறப்பு
அஞ்சலகங்கள் மூலம் அனுப்பப்படும் பார்சல்களை வாடிக்கையாளர்களுக்கு அவர்களது இருப்பிடத்திற்கு விரைவாகச் சென்று பட்டுவாடா செய்யும் வகையில், தேர்ந்தெடுக்கப்பட்ட சில தலைமை அஞ்சலகங்களில், சிறப்பு பட்டுவாடா மையங்களை அஞ்சல் துறை அறிமுகப்படுத்தியுள்ளது.
சென்னை மாநகர் தெற்கு அஞ்சல் கோட்டத்தில் இத்தகைய சிறப்பு பட்டுவாடா மையம் , சென்னை புனித தோமையர் மலை தலைமை அஞ்சலகம், சென்னை 600016 என்ற முகவரியில் தொடங்கப்பட்டுள்ளது. இந்த மையத்தை சென்னை மாநகர தெற்கு கோட்ட முதுநிலை அஞ்சலக கண்காணிப்பாளர் திரு இ துரைராஜன், 01.01.2020 அன்று தொடங்கி வைத்தார்.
புனித தோமையர் மலை, நந்தம்பாக்கம் குடியிருப்பு மற்றும் ஆதம்பாக்கம் பகுதிகளை சுற்றியுள்ள இடங்களுக்கு அனுப்பப்படும் பார்சல்கள், புதிதாக தொடங்கப்பட்டுள்ள புனித தோமையர் மலை சிறப்பு பட்டுவாடா மையம் மூலம் வாடிக்கையாளர்களுக்கு பட்டுவாடா செய்யப்படும். இந்த பார்சல்கள் பெறப்பட்ட அன்றே, பிரத்யேக அஞ்சல் ஊழியர் மூலம் வாடிக்கையாளர்களின் முகவரியில் பட்டுவாடா செய்யப்படும் என சென்னை மாநகர தெற்கு கோட்ட முதுநிலை அஞ்சலக கண்காணிப்பாளர் தெரிவித்துள்ளார்.
பாதுகாப்பு அமைச்சகம்
ஹண்ட்வாரா தியாகி கர்னல் அசுட்டோஷ் ஷர்மாவுக்கு அஞ்சலி
ஜம்மு காஷ்மீர் மாநிலம் ஹண்ட்வாராவில் நடந்த சண்டையில் வீர மரணம் அடைந்த கர்னல் அசுட்டோஷ் ஷர்மாவின் உடல் ஸ்ரீநகரில் இருந்து ஜெய்ப்பூருக்கு கொண்டு வரப்பட்டது. மே 05 ஆம் தேதியன்று அவருக்கு முழு ராணுவ மரியாதை அளிக்கப்பட்டது. முதலமைச்சர் திரு அசோக் கெலோட், சப்டா சாகி ராணுவ கமாண்டர் லெப். ஜெனரல் அலோக் கிளேர், ஆகியோர் அவருடைய உடலுக்கு மலர் வளையங்கள் வைத்து அஞ்சலி செலுத்தினர். நாடாளுமன்ற உறுப்பினர் திரு ராஜ்யவர்த்தன் சிங் ரத்தோர், ராஜஸ்தான் மாநில முன்னாள் ராணுவத்தினர் நலத் துறை அமைச்சர் திரு கச்சரியவாஸ், வருவாய்த் துறைச் செயலாளர் திரு சந்தீப் வர்மா, ஜெய்ப்பூர் காவல் துறை ஆணையாளர் திரு ஆனந்த் ஸ்ரீவத்சவா, ஜெய்ப்பூர் துணை ஆணையர் திரு ஜோகராம் ஆகியோரும் இறுதி மரியாதை நிகழ்ச்சியில் கலந்து கொண்டனர்.
அப்போது பேசிய ஜெனரல் கிளேர், கர்னல் அசுட்டோஷ் ஷர்மா மற்றும், மேஜர் அனுஜ் சூட் உள்ளிட்ட அவருடைய நான்கு வீரர்களும் தைரியமாகக் களமிறங்கி, நாட்டின் சேவையில் உயிர்த் தியாகம் செய்தமைக்கு வணக்கம் தெரிவித்துக் கொண்டார்.
கர்னல் அசுட்டோஷ் ஷர்மா கார்ட்ஸ் படையின் 19வது பட்டாலியனில் 2001ம் ஆண்டு செப்டம்பர் 01 ம் தேதி பணியில் சேர்ந்தார்.
(Visitor Counter : 76
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஜம்மு-காஷ்மீரில் தகவல் அறியும் உரிமை முழுமையாக செயல்பட்டு வருகிறது டாக்டர். ஜிதேந்திரா சிங்
பெருந்தொற்று நிலவிய போதிலும் தகவல் அறியும் உரிமை சட்டத்தின் கீழ் வரப்பெற்ற வினாக்களுக்கு எந்தவிதத் தடையும் இல்லாமல் பதில்கள் அனுப்பப்பட்டன என்றும், சில காலங்களில் வழக்கத்தை விட அதிகமான அளவிற்கு விரைவாக பதில்கள் அனுப்பப்பட்டன என்றும், வட கிழக்கு மண்டலப் பகுதி மேம்பாடு , பிரதமர் அலுவலகம், பணியாளர், பொதுமக்கள் குறைதீர்ப்பு, ஓய்வூதியம், அணுசக்தி, விண்வெளித்துறை ஆகிய துறைகளுக்கான அமைச்சர் டாக்டர்.ஜிதேந்திர சிங் கூறியுள்ளார். மத்திய தகவல் ஆணையர், மாநிலத் தகவல் ஆணையர்கள் ஆகியோர் கொண்ட கூட்டத்தில் பேசிய டாக்டர்.ஜிதேந்திர சிங், 2014 ஆம் ஆண்டு மோடி அரசு அதிகாரத்திற்கு வந்த பிறகு, ஆட்சி அமைப்பின் மாதிரி, மிகுந்த வெளிப்படைத் தன்மை கொண்டதாகவும் குடிமக்களை மையமாகக் கொண்டதாகவும் மாறியது என்று கூறினார். கடந்த ஆறு ஆண்டுகளில் தகவல் ஆணையங்களின் சுதந்திரத்தை வலுப்படுத்தவும், ஆதாரங்களைப் பெருக்கவும், தேவையான அனைத்து முடிவுகளும், நடவடிக்கைகளும் மேற்கொள்ளப்பட்டன என்றும், ஆணையத்தில் இருந்த காலியிடங்கள் எவ்வளவு விரைவில் முடியுமோ அவ்வளவு விரைவில் நிரப்பப்பட்டன என்றும் கூறினார்.
.
புள்ளிவிவரங்களைச் சுட்டிக்காட்டிய டாக்டர். ஜிதேந்திர சிங், பெருந்தொற்று காரணமாக, தகவல் அறியும் உரிமை எந்தவித பாதிப்பும் அடையவில்லை என்றும், மார்ச் முதல் ஜூலை 2020 வரையிலான காலத்தில், மத்திய தகவல் ஆணையத்திற்கு வந்த வினாக்கள், ஏறத்தாழ முந்தைய ஆண்டு வரப்பெற்ற வினாக்களின் எண்ணிக்கைக்குச் சமமாகவே இருந்தன என்று கூறினார்.
ஜூன் 2020 காலத்தில் வினாக்களுக்கு தீர்வு கண்ட விகிதம் ஜூன் 2019 காலத்தை அளவை விட அதிகமாக இருந்தது அதாவது அவற்றுக்கு விரைவில் பதிலளிக்கப்பட்டது இதை எல்லோரும் கவனத்தில் எடுத்துக் கொண்டனர். எந்த ஒரு விஷயமும் பிரதமர் நரேந்திர மோடி அரசை பின் தங்கி விட செய்துவிட முடியாது என்பதை சமுதாயத்திற்கும் தேசத்திற்கும் மீண்டும் உறுதிப்படுத்தும் ஒரு சக்தியாக இது உள்ளது என்று அவர் கூறினார்.
விலக்கிவிடக் கூடிய தகவல் அறியும் உரிமைகளை விலக்குவது குறித்து ஆலோசிக்குமாறு தகவல் அதிகாரிகளுக்கு அவர் ஆலோசனை தெரிவித்தார். ஏறக்குறைய அனைத்துத் தகவல்களுமே இன்று பொதுவெளியில் கிடைக்கின்றது என்பதை அவர் வலியுறுத்தினார். மீள் பதிவுகளாக வரும் தகவல் அறியும் உரிமை வினாக்களையும், தவறான வழிகாட்டுதலின் பேரில் வரப்பெறும் தகவல் அறியும் உரிமை வினாக்களையும் விலக்குவதால் வினாக்கள் தேங்குவது குறையும் என்றும், பணிச்சுமை குறையும் என்றும், பணித்திறன் மேலும் அதிகரிக்கும் என்றும் அவர் கூறினார்.
ஜம்மு காஷ்மீர் லடாக் தொடர்பான விஷயங்கள் குறித்து இந்திய குடிமக்கள் யார் வேண்டுமானாலும் தகவல் அறியும் உரிமையும் கீழ் தகவல் பெறலாம் என்றும் அமைச்சர் தெரிவித்தார். மறுசீரமைப்பு சட்டம் 2019க்கு முன்னர், ஜம்மு காஷ்மீரைச் சேர்ந்தவர்கள் மட்டுமே இந்தத் தகவல்களைப் பெற முடியும் என்ற நிலை இருந்தது.
(Visitor Counter : 159
பிரதமர் அலுவலகம்
திரு.மனோஜ் தாஸ் மறைவுக்கு பிரதமர் இரங்கல்
பிரதமர் திரு.நரேந்திர மோடி, சிறந்த கல்வியாளரும். பிரபலமான எழுத்தாளருமான திரு.மனோஜ் தாஸ் மறைவுக்கு இரங்கல் தெரிவித்துள்ளார்.
திரு.மோடி சுட்டுரை வாயிலாக வெளியிட்டுள்ள செய்தியில், “திரு.மனோஜ் தாஸ் சிறந்த கல்வியாளரும், புகழ்பெற்ற எழுத்தாளரும் ஆவார். அவர் ஆங்கில மற்றும் ஒடியா இலக்கியத்திற்கு அரும்பங்காற்றியுள்ளார். திரு.அரவிந்தரின் தத்துவத்தை கடைபிடித்து முன்னிலைப்படுத்தினார். அவரது மறைவால் துயருற்றேன். அவரது குடும்பத்திற்கு இரங்கல்களைத் தெரிவித்துக் கொள்கிறேன். ஓம் சாந்தி”.
தொழிலாளர் மற்றும் வேலைவாய்ப்பு அமைச்சகம்
தொழிலாளர் வருங்கால வைப்பு நிதி அமைப்பின் 70வது நிறுவன தின கொண்டாட்டம்
மத்திய தொழிலாளர் நலன் மற்றும் வேலைவாய்ப்புத் துறை அமைச்சர் திரு பூபேந்தர் யாதவ், புது தில்லியில் உள்ள டாக்டர் அம்பேத்கர் சர்வதேச மையத்தில் நடைபெற்ற, தொழிலாளர் வருங்கால வைப்பு நிதி அமைப்பின் 70வது நிறுவன தின நிகழ்ச்சிகளைத் தொடங்கி வைத்தார்.
இந்த நிகழ்ச்சியின்போது தொழிலாளர் வருங்கால வைப்பு நிதி அமைப்பின் 70 ஆண்டு கால பயணம் தொடர்பான கண்காட்சியையும் அவர் தொடங்கி வைத்தார். இந்த அமைப்பின் 70 ஆண்டுகால சாதனைகளை விளக்கும் ஆவணப்படமும் நிகழ்ச்சியில் திரையிடப்பட்டது. அஞ்சல் துறையுடன் இணைந்து சிறப்பு அஞ்சல் உறை ஒன்றும் இந்நிகழ்ச்சியின் போது வெளியிடப்பட்டது.
இந்த நிகழ்ச்சியின்போது, சிறந்த செயல்பாட்டிற்கான பவிஷ்ய நிதி விருதுகள்-2022 வழங்கப்பட்டது. ராஞ்சியில் தொழிலாளர் வருங்கால வைப்பு நிதி அமைப்பின் மண்டல அலுவலக கட்டடத்தையும் அமைச்சர் காணொலி வாயிலாக திறந்து வைத்தார்.
நிகழ்ச்சியில் பேசிய அமைச்சர் பூபேந்தர் யாதவ், சட்டங்களை பகுத்தறிந்து எளிமைப்படுத்துதல் மூலம் வழக்குகள் குறைவதுடன் எளிதாக வணிகம் செய்ய இயலும் என்றார். தேசத்தை கட்டியெழுப்புவதில் தொழிலாளர் வருங்கால வைப்பு நிதி அமைப்பின்  பங்கை அவர் எடுத்துரைத்தார்.
இந்நிகழ்ச்சியில் தொழிலாளர் நலத்துறை இணை அமைச்சர் திரு. ராமேஷ்வர் தெலி, தொழிலாளர் நலத்துறைச் செயலாளர் ஆர்த்தி அஹுஜா உள்ளிட்டோர் பங்கேற்றனர்.
AP/PLM/RS/RR
சிறப்பு சேவைகள் மற்றும் கட்டுரைகள்
உலகிற்கு வழிகாட்டும் நாடாக இருப்பதை நோக்கி இந்தியா வளர்ந்து வருகிறது: மத்திய இணையமைச்சர் டாக்டர் எல் முருகன்
உலகிற்கு வழிகாட்டும் நாடாகவும், வளர்ச்சியடைந்த நாடாகவும் இந்தியா உருவாகி வருகிறது என்று மத்திய தகவல், ஒலிபரப்பு, மீன்வளம், கால்நடை பராமரிப்பு மற்றும் பால்வளத்துறை இணையமைச்சர் டாக்டர் எல் முருகன் தெரிவித்துள்ளார்.
நாடு முழுவதும் நடைபெறும் மத்திய அரசின் வேலை வாய்ப்பு விழாவின் ஒருபகுதியாக சென்னை ஆவடியில் உள்ள சிஆர்பிஎப் பணிநியமன பயிற்சி மையத்தில் இன்று  250 பேருக்கு அமைச்சர் பணிநியமன ஆணைகளை வழங்கினார். மத்திய ரிசர்வ் போலீஸ் படை, மத்திய தொழில்பாதுகாப்புத்துறை, பாரத ஸ்டேட் வங்கி, தொழிலாளர் அரசு காப்பீட்டு கழகம், தபால், ரயில்வே, வருமான வரி, தகவல் ஒலிபரப்பு உட்பட 14 துறைகளில் இளைஞர்களுக்கு வேலை நியமன ஆணைகளை அவர் வழங்கினார்.
இந்த நிகழ்ச்சியில் பேசிய டாக்டர் எல் முருகன், இன்றைய வேலை வாய்ப்பு விழா வரலாற்று சிறப்புமிக்கது என்று குறிப்பிட்டார். செய்வதை சொல்வோம், சொன்னதை செய்வோம் என்ற தாரக மந்திரத்தை பின்பற்றி இந்தத் திட்டத்தை மத்திய அரசு செயல்படுத்துவதாக அவர் கூறினார்.
பணி நியமனங்களை பெற்றுள்ள இளைஞர்கள், எளிமை, பொறுப்புணர்வு, கடமை உணர்வு, திறன் வளர்ச்சி, வருங்காலத்தை தீர்மானிக்கும் உணர்வு ஆகியவற்றுடன் பணியாற்ற வேண்டும் என்று அமைச்சர் கேட்டுக்கொண்டார். இரட்டை என்ஜின் செயல்பாடு உள்ள மாநிலங்களில் வேலை வாய்ப்பு முகாம்கள் அதிக அளவில் நடத்தப்பட்டு இளைஞர்களுக்கு பணிகள் வழங்கப்படுவதாக அவர் குறிப்பிட்டார்.
சுதந்திரத்தின் 100-வது ஆண்டை நோக்கிய அமிர்தகாலத்தின் போது உலகிற்கு வழிகாட்டும் நாடாகவும், வளர்ச்சியடைந்த நாடாகவும் இந்தியாவை உருவாக்கும் பயணத்தை தொடங்கியிருப்பதாகவும், இதனை மனதில் கொண்டு நாட்டின் கட்டமைப்பை வலுப்படுத்த இளைஞர்கள் முன்வர வேண்டும் என்றும் அமைச்சர் தெரிவித்தார். இந்த இலக்கை நோக்கிய தொலைநோக்குப் பார்வையுடன் மத்திய அரசு செயல்படுவதாகவும் டாக்டர் எல் முருகன் கூறினார்.
பணிநியமன ஆணைகள் பெற்ற இளைஞர்களுக்கு வாழ்த்து தெரிவித்த அமைச்சர் அவர்களுடன் கலந்துரையாடினார்.
சிறப்பு சேவைகள் மற்றும் கட்டுரைகள்
ஜேஇஇ முதன்மைத் தேர்வு முடிவுகள் வெளியீடு: தமிழகத்தைச் சேர்ந்த அஸ்வின் ஆபிரஹாம் 100% மதிப்பெண்
பி.இ/ பி.டெக் படிப்புகளில் சேர்வதற்கான 2021 ஜேஇஇ முதன்மைத் தேர்வுகள் முடிவு வெளியிடப்பட்டுள்ளது. கடந்த பிப்ரவரி முதல் செப்டம்பர் மாதம் வரை நான்கு கட்டங்களாக நடைபெற்ற இத்தேர்வில் தமிழகத்தைச் சேர்ந்த அஸ்வின் ஆப்ரஹாம் உட்பட 44 பேர் 100% மதிப்பெண்களைப் பெற்றிருப்பதாக தேசிய தேர்வு முகமையின் மூத்த இயக்குநர் டாக்டர் சாதனா பராஸர் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
அதிக மதிப்பெண்கள் பெற்ற மாணவிகள் பிரிவில் தமிழகத்தைச் சேர்ந்த ஆர் ரோஷனா 99.99% மதிப்பெண்களைப் பெற்றுள்ளார்.
4 கட்ட தேர்வுகளிலும் பங்கேற்க மாணவர்களுக்கு வாய்ப்பு வழங்கப்பட்டிருந்தது. எனினும் மாணவர்கள் அவற்றில் பெற்றிருந்த அதிகபட்ச மதிப்பெண்களே கணக்கில் எடுத்துக் கொள்ளப்பட்டது. இவ்வாறு கணக்கிடப்பட்ட சிறந்த மதிப்பெண்ணின் அடிப்படையில் மாணவர்களின் தரவரிசை தயாரிக்கப்பட்டதாக தேசிய தேர்வு முகமை தெரிவித்துள்ளது.
தேர்வின்போது முறைகேடு நடவடிக்கைகளில் ஈடுபட்ட மொத்தம் 20 விண்ணப்பதாரர்கள் மூன்று ஆண்டுகளுக்கு தேர்வு எழுத தடைவிதிக்கப்பட்டுள்ளது. அவர்களது தேர்வு முடிவும் நிறுத்தி வைக்கப்பட்டுள்ளது.